Emmy Sonnemann, ved bryllupet med Hermann Göring i 1935 i Berlin.
Emmy Sonnemann i 1935, som dronning Luise med (sin *Oberhofmeisterin*) Elsa Wagner og Herma Clement i en scene fra *Prinz von Preussen* av Hans Schwarz i *Staatl. Schauspielhaus* i Berlin.
**Emma Johanna Henny Sonnemann** (født 24. mars 1893 i Hamburg i Tyskland, død 8. juni 1973 i München) var en tysk skuespiller, gift med den nazistiske lederen Hermann Göring.

Liv og virke
------------

### Bakgrunn

Sonnemann var datter av en rik kjøpmann i Hamburg, som den yngste av fem barn, og fikk skueaspillerutdannelse hos Leopold Jessner i Hamburg. Hun arbeidet som skuespiller i Hamburg, München, Wien, Stuttgart og ved nasjonalteatret i Weimar.[]

Hun ble *Emmy Köstlin* da hun i 1916 giftet seg med skuespilleren Karl Köstlin, men de ble senere skilt.

### Ekteskap med Hermann Göring

Sonnemann var gift med Hermann Göring i årene 1935 til 1946. Da de giftet seg var Adolf Hitler til stede som forlover. Göring og Sonnemann fikk datteren Edda sammen, født 2. juni 1938.

Emmy Göring fungerte som Hitlers vertinne ved en rekke offisielle sammenhenger i tiden fram til andre verdenskrig. Som hustru til en av Tysklands rikeste og mektigste menn, nøt hun en sjelden luksustilværelse til langt inn i krigen og tilbrakte tiden på ektemannens slott og herskapsboliger i Østerrike, Tyskland og Polen. Hun var en av de store mottakerne av kunst som ble konfiskert av nazistene fra jøder og andre de anså som sine fiender.[] Datterens fødsel ble feiret ved at mannen beordret 500 fly fra Luftwaffe til å fly over Berlin.[]

Etter andre verdenskrig ble Emmy Sonnemann dømt for sin kontakt med det nazistiske styret til et års fengsel, samt yrkesforbud ved film og teater i fem år, samt at 30 % av hennes eiendommer ble konfiskert.[]

Da ektemannen døde i Nürnberg bodde hun og datteren i en rom roms hytte uten innlagt vann eller elektrisitet, og hun eide kun to kjoler.[] Da hun ble løslatt, fikk hun tak i en nybygget leilighet i Berlin, hvor hun bodde resten av livet.[]

Filmografi (utvalg)
-------------------

* 1935 – Oberwachtmeister Schwenke
* 1934 – Wilhelm Tell
* 1932 – Goethe lebt...!

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Munzinger Personen, oppført som Emmy Göring, Munzinger IBA 00000000568, besøkt 9. oktober 2017[Hentet fra Wikidata]
4. 1 2   filmportal.de, Filmportal-ID c6800b4b8de34bbaa82c5dff7b3427ec, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Gemeinsame Normdatei, besøkt 30. desember 2014[Hentet fra Wikidata]

Litteratur
----------

* Anna Maria Sigmund: *Die Frauen der Nazis.* Wilhelm Heyne Verlag, 7. Auflage, München 2000
* Emmy Göring: *An der Seite meines Mannes.* Nation Europa Verlag, Coburg 2007, ISBN 978-3-920677-67-5.
* Werner Fritsch: *Enigma Emmy Göring* (Monolog), Frankfurt/Main, Suhrkamp 2007 ISBN 978-3-518-41951-9.

Eksterne lenker
---------------

* (en) Emmy Sonnemann på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Deutsche Biographie **·** Geni **·** VIAF **·** VIAF **·** GND **·** LCCN **·** LCCN **·** ISNI **·** ISNI **·** BNF **·** BNF (data) **·** LIBRIS **·** SUDOC **·** NKC **·** BNE **·** Munzinger (iba) **·** MusicBrainz
 |



1. ↑  suhrkamp.de: Werner Fritsch: *Enigma Emmy Göring*